**DJEČJI VRTIĆ LILIPUT TRPINJA RAZINA: 21**

**BOBOTA, MITROVIĆEVA BB RKP: 37189**

**OIB 33328230215 ŠIFRA ŽUPANIJE: 16**

**IBAN HR4425000091102030818 ŠIFRA OPĆINE: 464**

**ŠIFRA DJELATNOSTI: 8510 OZNAKA RAZDOBLJA: 2019-12**

**MATIČNI BROJ: 01441329 RAZDJEL: 000**

 **BILJEŠKE UZ GODIŠNJE FINANCIJSKO IZVJEŠĆE**

 **ZA RAZDOBLJE 01.01.-31.12.2019. GODINE**

**OPĆI DIO**

Dječji vrtić Liliput Trpinja je odgojno obrazovna Ustanova koja se bavi odgojno obrazovnim radom sa djecom od treće do navršene šeste godine života. Osnovan je 1999. godine a osnivač je Općina Trpinja. Centralni vrtić nalazi se u Boboti na adresi sjedišta a postoje i dvije podružnice jedna u Trpinji te druga u Bršadinu. Financira se iz proračuna jedinice lokalne samouprave odnosno općine Trpinja,

naplatom participacije roditelja za boravak djece u vrtiću i iz Ministarstva znanosti i obrazovanja za rad nacionalnih manjina. Vrtić također posjeduje suglasnost Ministarstva za rad predškole pa se dobivaju i sredstva za rad sa djecom predškolskog uzrasta.

Dječji vrtić Liliput Trpinja nije u sustavu poreza na dodanu vrijednost.

**BILJEŠKE UZ PR-RAS OBRAZAC**

AOP 001 PR-RAS obrasca vidljivo je povećanje prihoda od 3 indeksna poena iz razloga što je u odnosu na 2018. godinu došlo do povećanja prihoda od strane osnivača tj. općine Trpinja, a na nekim stavkama je znatno smanjenje u odnosu na predhodnu godinu jer je bio upisan manji broj djece za boravak u vrtiću na osnovu toga su manji i prihodi od strane uplate roditelja i od Ministarstva znanosti obrazovanja i sporta za rad nacionalnih manjina jer navedeni prihodi se dobivaju na osnovu broja djece.

AOP 148 ukupni rashodi su u odnosu na predhodnu godinu veći za pet indeksnih poena ali gledajući pojedinačno rashode neki rashodi su znatno manji a neki veći kao npr.AOP 169- energija, AOP 181 intelektualne i osobne usluge (pristupilo se korištenju usluga pravne službe).

Na financijskim rashodima također je veliko odstupanje jer se plaćanja i podizanje izvoda Addiko banke obavlja preko fine ali radi smanjenja troškova morat će se preći na Internet bankarstvo.

Kod bruto plaća AOP 149 vidljivo je povećanje od 6 indeksna poena iz razloga što je rađeno usklađenje osnovica sa osnovicom za državne službenike i namještenike koje još uvijek nisu u

Skladu sa osnovicama za državne službenike i namještenike.

U rashode su proknjiženi svi pristigli računi za prosinac 2019. godine a kojima je rok plaćanja siječanj 2020. godine.

Poslovanjem je ostvaren manjak prihoda poslovanja u iznosu od 14.040,00 kn AOP 632 ali postoji višak prihoda iz predhodnog razdoblja koji pokriva tekuću godinu tako da nakon pokrića gubitka za 2019. godinu i dalje ostaje višak prihoda AOP 635 za prijenos u 2020. godinu.

Obračunati prihodi nenaplaćeni AOP 409 odnose se na potraživanja od roditelja za sufinanciranje cijene usluga oni iznose 7.860,00 kn a sastoje se od redovnog dugovanja za prosinac 2019.g a postoji i dugovanje iz ranijih mjeseci za koja će se tijekom 2020. g utvrditi postoje li elementi za otpis

zbog slabijeg imovnog stanja roditelja.

**BILJEŠKE UZ BILANCU**

Na obrascu bilanca prikazane su uobičajene bilančne pozicije imovine i izvora s napomenom da tijekom 2019. godine nije bilo ulaganja u dugotrajnu imovinu već samo povećanje na stavkama sitnog inventara.

Stanje žiro-računa bilance odgovara stanju zadnjeg izvatka banke na dan 31.12.2019 i iznosi 13.063,40 kn, a stanje blagajne odgovara blagajničkom izvještaju na dan 31.12.2019 godine tj.685,12 kn. Na AOP 080 pojavljuju se ostala potraživanja koja se odnose na bolovanje preko 42 dana te se redovno mjesečno podnose zahtjevi za refundaciju Hrvatskom zavodu za zdravstveno osiguranje.

AOP 161 kontinuirani rashodi budućih razdoblja odnose se na plaću za prosinac 2019. godine koja je uknjižena na obveze AOP 165 bilance i dio AOP-a 036 obrasca obveze (iznos od 47.606 kn).

AOP 166 obveze za materijalne rashode u iznosu 11.854,00 odnose se na neplaćene ulazne račune pristigli u prosincu 2019. godine a dospijeće im je u siječnju 2020. godine dio su AOP-a 036 obrasca obveze kao i obveza za financijske rashode AOP 167 obrasca bilanca.

AOP 001 bilance odgovara izvorima AOP 162 bilance.

Kod proračunskog korisnika ne postoje obveze prema kreditima, nema sudskih sporova u tijeku.

**BILJEŠKE UZ OBVEZE**

Stanje obveza AOP 001 na dan 01.01.2019. godine iznose 61.516 kn a sastoje se od konta 231 obveze za plaće prosinac 2018. godine i skupine konta 232 obveze za materijalne rashode koja se odnosi na račune pristigli krajem prosinca 2018. godine i rok plaćanja im je siječanj 2019.g. Povećanje obveza odnosi se na redovne rashode iz 2019. godine i podmirenje istih kao i obveza sa AOP – a 001.

AOP 036 obrasca stanje obveza na kraju izvještajnog razdoblja u iznosu od 61.766 kn stoji se od obveza za zaposlene konto 231 (plaća za prosinac 2019) u iznosu od 49.899 kn i obveze za materijalne rashode konto 232 u iznosu od 11.867 kn sve već spomenuto u obrascu bilanca i nalaze se u nedospjelim obvezama jer su to računi ispostavljeni sa datumom 31.12.2019. godine i rok plaćanja im je siječanj 2020.g.

Krediti ili bilo kakva druga financijska zaduženja vrtić nema.

**BILJEŠKA UZ P-VRIO OBRAZAC**

Na obrascu P-VRIO nema financijskih pokazatelja jer nije bilo ulaganja u dugotrajnu imovinu niti su utvrđeni inventurni viškovi niti manjkovi.

**BILJEŠKA UZ PR-RAS –funkcijski**

Na AOP-u 110 (obrazovanje 09) prikazan je iznos ukupnih rashoda za 2019. godinu u iznosu od 785.522 kn koji se nalaze i na AOP-u 404 i 630 PR-RAS obrasca, a na AOP-u 112 PR-RAS obrasca-funkcijski ( predškolsko obrazovanje 0911) nalaze se svi rashodi bez prehrane djece dok se prehrana djece nalazi na AOP-u 122 dodatne usluge u obrazovanju 096 u iznosu od 29.553 kn.

Bobota, 29.siječanj 2020.

Nada plus obrt za knjigovodstvo Ravnatelj

 Vukovar Vesna Pavić